Keskustelu:Kotelnyi

message: Jos lukija ihmettelee, miksi Kotelnyin, Faddejevskin ja Bungen maan määrittely eri saariksi tai samaksi saareksi vaihtelee eri tiedoissa ja eri wikiartikkeleissa, niin selitys löytynee pidemmältä en-interwikin artikkelin loppuosasta jota en vielä ehtinyt kääntää. Eli alava Bungen maa on merenpinnan korkeuden vaihteluista riippuen toisinaan osittain veden peitossa ja toisinaan kuivana (ja aertikkelin tekstinkin mukaan kai kasviton, niin kuin satelliittikuvakin viittaa). Ja niinpä siis käänsin määrittelyn suoraan en-wikistä pyrkimättäkään arvioimaan sitä sen paremmin.--Urjanhai (keskustelu) 15. heinäkuuta 2013 kello 00.53 (EEST)
replies: text: Vastauksena kysymykseesi, Suuri neuvostotietosanakirja ja vuonna 2004 ilmestynyt Pohjolan tietosanakirja (Severnaja entsiklopedija) käsittelevät Kotelnyin, Faddejevskin ja Bungen maan erillisinä saarina (myös jälkimmäisen), joskin niiden todetaan olevan yhteydessä toisiinsa maan kohoamisen seurauksena syntyneen hiekkatasangon kautta (jälkimmäisellä tarkoitetaan ilmeisesti Bungen maata sanomatta sitä suoraan, lähes kaikkien artikkelien sanamuodot ovat keskenään vähän ristiriitaisia). Saarten pinta-alat ilmoitetaan erikseen, joten tuo "Suuren neuvostotietosanakirjan mainitsema" 23 165 neliökilometriä on oikeastaan uutta tutkimusta, jolta myös ru-wikin artikkeli haiskahtaa. Kotelnyin löytänyt Ivan Ljahov oli jakuutti. --Esamatti1 (keskustelu) 17. heinäkuuta 2013 kello 12.47 (EEST)
replies: text: :Tämä jää siis vapaasti muokattavaksi. En wikin artikkelissa oli linkitettynä runsaahkosti lähteitä sadan vuoden takaisista nykypäiviin (osa näköjään maksullisia, mutta nekin luettavissa ehkä esim. kirjastoissa tms.), joista voi ehkä löytyä lisätietoja. Ja myös artikkelin Luettelo maailman suurimmista saarista en-interwikissä taisi olla lähteissä jokunen vähän "virallisempi" maailmanlaajuinen luettelo, joita voi ehkä pitää määrittelyn auktoriteetteina, jos tämä on niissä jossakin muodossa mukana.--Urjanhai (keskustelu) 17. heinäkuuta 2013 kello 13.03 (EEST)
replies: text: ::Siellä olikin tosiaan joku YK:n lista, jossa tämä oli laskettu yhdeksi saareksi, mutta tietysti se on samalla olosuhteiden takia määrittelykysymys, jolloin voinee todeta, että määrittely vaihtelee, niin kuin jo käännetyssäkin versiossa oli hiukan välillisesti ilmaistu (ja luultavasti eri määrittelyille voi löytyä lähteitäkin, jos haravoi esim. en-iw:ssä annettuja lähteitä). Ru-wikin artikkelissa olivat linkitettynä myös topografikartat, joissa maamassa ainakin oli merkitty yhtenäiseksi.--Urjanhai (keskustelu) 17. heinäkuuta 2013 kello 13.13 (EEST)

message: De-Wikipedian artikkeli taitaa olla laajempi kuin en-wikipedian. sen tiedoilla artikkelia saattaisi pystyä hiukan laajentamaan.--Urjanhai (keskustelu) 9. tammikuuta 2021 kello 17.45 (EET)
Artikkelien laajentamiseen tarvitsee kielitaitoa, hoksottimia, sopivien avainsanojen käyttöä ja hakukoneiden käyttötaitoa (muutakin kuin Kuukkelia). Kääntämällä ei useinkaan saa aikaan ajantasaista sisältöä. Laitoin äsken alulle esimerkiksi artikkelin saarella syksyllä 2013 jälleen avatusta sotilaslentokentästä (Tempin lentotukikohta), jonka yhteyteen perustettiin Venäjän arktista läsnäoloa tukeva muukin sotilastukikohta. Tätä kirjoittaessani tuohon artikkeliin kerätty vasta pohjia. Useissa venäjänkielisissä uutisvideoissa olisi sisältöä (laitoin yhden Aiheesta muualla -kohtaan, vaikka olisi sopinut lähteeksikin, ainakin jos olisi viitsinyt uutisissa puhutun litteroida), mutta mieluummin käytän kirjallisesti saatavia tekstejä. --Paju (keskustelu) 17. kesäkuuta 2022 kello 00.05 (EEST)
replies: text: Ajattelin lähinnä lähteistettyinä olleita tietoja ja viitattuina olleissa lähteissä olevia, tarkistettavissa olevia tietoja. Tietysti kun artikkeli sielläkin on suppea, niin nekin jäävät hajatiedoiksi. Ja samoinhan ne ovat vanhoja, eli uusi lähdetyöskentely olisi ilman muuta tarpeen. Joukko, joka joukkoistettua hanketta tekee, ei ole kovin suuri. Liekkö nyt esim. venäjää osaavia noin pari niistä käyttäjistä, mitä nyt heti tulee mieleen, ja itse en kuulu näihin. Silloin lähdetyöskentely muistuttaa tähystysleikkauksen tekemistä.--Urjanhai (keskustelu) 17. kesäkuuta 2022 kello 06.11 (EEST)
thread_title: Lisätietoja